**ELŐTERJESZTÉS**

**Körmend Város Önkormányzata Képviselő-testületének 2022. december 15-i ülésére**

**Tárgy:** helyi esélyegyenlőségi programterv felülvizsgálata

Tisztelt Képviselő-testület!

Az egyenlő bánásmódról és az esélyegyenlőség előmozdításáról szóló 2003. évi CXXV. törvény és a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet rendelkezéseinek megfelelően a Képviselő-testület 2018. december 19-én elfogadta az Önkormányzat esélyegyenlőségi programját (továbbiakban: HEP).

A HEP egyrészt helyzetelemzésből, másrészt intézkedési tervből áll. Az időarányos megvalósulását, illetve meghatározott helyzetek esetleges megváltozását a jogszabályok értelmében kétévente át kell tekinteni, és szükség esetén a HEP-et felül kell vizsgálni, illetve a helyzetelemzést és az intézkedési tervet az új helyzetnek megfelelően módosítani kell.

A HEP áttekintése és felülvizsgálata megtörtént, a benne foglalt adatok aktualizálásra kerültek.

Kérem a tisztelt Képviselő-testületet, hogy az előterjesztésben foglaltakat tárgyalja meg és a Helyi Esélyegyenlőségi Programot a melléklet szerint hagyja jóvá.

**HATÁROZATI JAVASLAT**

Körmend Város Önkormányzatának Képviselő-testülete megállapítja, hogy a Helyi Esélyegyenlőségi Program felülvizsgálata megtörtént. A módosított Helyi Esélyegyenlőségi Programot a melléklet szerinti tartalommal jóváhagyja.

Körmend, 2022. december 1.

**Bebes István**

**polgármester**